พายุไต้ฝุ่นชบา (พ.ศ. 2547)

พายุไต้ฝุ่นชบา () เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2547 และก่อให้เกิดความเสียหายตั้งแต่หมู่เกาะนอร์เทิร์นมาเรียนาไปถึงประเทศญี่ปุ่น ระยะเวลาตั้งแต่เดือนสิงหาคมถึงเดือนกันยายนของปีนั้น พายุไต้ฝุ่นชบาเป็นพายุหมุนเขตร้อนที่สร้างความเสียหายมากเป็นอันดับที่ 2 ของประเทศญี่ปุ่น และมีกำลังแรงสูงสุดได้เป็นพายุไต้ฝุ่นที่มีลมพัดแรงมากที่สุดเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน ก่อตัวขึ้นจากหย่อมความกดอากาศต่ำเมื่อวันที่ 18 สิงหาคม พ.ศ. 2547 ทางตะวันออกเฉียงเหนือของควาจาเลน เมื่อเคลื่อนตัวไปทางทิศตะวันตก พายุดีเปรสชันเขตร้อนได้พัฒนาเป็นพายุโซนร้อนในวันรุ่งขึ้น และทวีกำลังแรงขึ้นอย่างรวดเร็วเป็นพายุไต้ฝุ่นในวันที่ 20 สิงหาคม พายุไต้ฝุ่นชบามีความรุนแรงสูงสุดอย่างรวดเร็วในวันที่ 23 สิงหาคม ขณะเริ่มโค้งไปทางทิศตะวันออกเฉียงเหนือ ความรุนแรงนี้คงอยู่เป็นเวลาหลายชั่วโมงก่อนที่พายุไต้ฝุ่นชบาจะเริ่มผันผวนในขณะที่มันเริ่มเคลื่อนตัวไปทางทิศใต้ของประเทศญี่ปุ่นตั้งแต่วันที่ 26 สิงหาคม สามวันต่อมา พายุไต้ฝุ่นชบาได้ขึ้นฝั่งที่เกาะคีวชูภายหลังการติดตามข้ามทะเลญี่ปุ่นเมื่อพายุอ่อนกำลังลงพร้อม ๆ กัน เมื่อวันที่ 31 สิงหาคม พายุชบาเปลี่ยนสถานะเป็นพายุหมุนนอกเขตร้อน และต่อมาก็สลายไปในทะเลโอค็อตสค์ เมื่อวันที่ 5 กันยายน นอกจากนี้ ยังเป็นพายุหมุนเขตร้อนที่รุนแรงที่สุดในโลกผูกกับพายุไต้ฝุ่นเตี้ยนหมู่ และพายุไซโคลนกาฟิโลในปี พ.ศ. 2547 อีกด้วย

พายุไต้ฝุ่นชบาสร้างความเสียหายอย่างสำคัญต่อพื้นที่ในหมู่เกาะนอร์เทิร์นมาเรียนา ซึ่งถูกลมกระหน่ำพัดแรง เกาะโรตาได้รับผลกระทบที่เลวร้ายที่สุดจากพายุไต้ฝุ่นชบาในขณะที่เกาะยังคงอยู่ภายในตาพายุ เป็นเวลาหลายชั่วโมง มีอัตราเร็วลมที่ 220 กิโลเมตรต่อชั่วโมง (140 ไมล์ต่อชั่วโมง) ในบริเวณสนามบินนานาชาติโรตา และลมแรงได้พัดทำลายบ้านเรือนจำนวนมาก กระแสไฟฟ้าขัดข้องทั่วพื้นที่ และชายหาดได้รับผลกระทบอันเป็นผลมาจากพายุ ได้ความเสียหายในหมู่เกาะนอร์เทิร์นมาเรียนามูลค่ากว่า 18 ล้านดอลลาร์สหรัฐ และมีผู้บาดเจ็บ 13 ราย อีกที่ที่เกิดเหตุขึ้นภายในกวมภายใต้สถานการณ์ที่คล้ายคลึงกันแม้ว่าเสียหายน้อยกว่า หลังจากพายุเข้ากวม และพื้นที่ทางตอนเหนือของหมู่เกาะนอร์เทิร์นมาเรียนาได้ประกาศเป็นพื้นที่ภัยพิบัติจากรัฐบาลกลาง

ความเสียหายส่วนใหญ่ที่เกิดจากพายุไต้ฝุ่นชบาเกิดขึ้นที่ประเทศญี่ปุ่นโดยมีผู้เสียชีวิต 18 ราย และมีมูลค่าความเสียหายสูงถึง 105.4 พันล้านเยน (959 ล้านดอลลาร์สหรัฐ) พายุไต้ฝุ่นชบาสร้างความเสียหายมากเป็นอันดับที่ 14 จากบันทึกที่ผ่านมา บ้านเรือนจำนวน 8,627 หลัง ถูกทำลายจากผลกระทบของพายุ และอีก 46,561 หลัง ถูกน้ำท่วม ผลกระทบในประเทศญี่ปุ่นส่วนใหญ่อยู่ที่เกาะคีวชู พายุไต้ฝุ่นชบาขึ้นฝั่งเป็นครั้งแรกทำให้มีปริมาณน้ำฝนสูงสุดที่ 821 มิลลิเมตร (32.32 นิ้ว) ในจังหวัดมิยาซากิ เช่นเดียวกับในหมู่เกาะนอร์เทิร์นมาเรียนาได้เกิดภาวะไฟฟ้าดับ และเกิดความล่าช้าในการขนส่งจำนวนมากในประเทศญี่ปุ่น ความเสียหายโดยรวมประมาณ 2 พันล้านดอลลาร์สหรัฐ

ประวัติทางอุตุนิยมวิทยา 

ประวัติทางอุตุนิยมวิทยาของพายุไต้ฝุ่นชบา
 วันที่ 18 สิงหาคม พายุดีเปรสชันเขตร้อนก่อตัวทางตะวันออกเฉียงเหนือของหมู่เกาะมาร์แชลล์ ขณะที่พายุได้เคลื่อนตัวไปทางทิศตะวันตก พายุจัดกลายเป็นพอที่จะได้รับการจัดเป็นพายุดีเปรสชันเขตร้อนโดยกรมอุตุนิยมวิทยาญี่ปุ่น (JMA) เมื่อเวลา 13:00 น. (06:00 น. เวลาสากลเชิงพิกัด) ของวันนั้น และพายุก็ได้เคลื่อนตัวไปทางทิศตะวันตกภายใต้อิทธิพลที่อยู่ใกล้ ๆ เสริมกำลังอย่างต่อเนื่อง
วันที่ 19 สิงหาคม ศูนย์เตือนไต้ฝุ่นร่วม (JTWC) ได้กำหนดรหัสให้หย่อมความกดอากาศต่ำว่า 19W พายุอยู่ห่างไกลในแปซิฟิกตะวันตกเฉียงเหนือในขณะนั้น พายุตั้งอยู่ทางตอนใต้ของสันเขากึ่งเขตร้อน และเคลื่อนตัวจากทางทิศตะวันตกไปทางทิศตะวันตกเฉียงเหนือด้วยความเร็ว 20 กิโลเมตรต่อชั่วโมง (10 ไมล์ต่อชั่วโมง) ในแง่ของความแข็งแกร่งของพายุได้พัฒนาอย่างรวดเร็ว และพายุดีเปรสชันเขตร้อนทวีกำลังแรงขึ้นอย่างรวดเร็วจนกลายเป็นพายุโซนร้อนในเวลา 19:00 น. (12:00 น. เวลาสากลเชิงพิกัด) และกรมอุตุนิยมวิทยาญี่ปุ่น (JMA) ได้กำหนดให้ใช้ชื่อว่า ชบา
 วันที่ 20 สิงหาคม ขณะที่พายุได้เคลื่อนตัวไปทางทิศตะวันตก พายุดีเปรสชันเขตร้อนได้ทวีกำลังแรงขึ้นจนถึงระดับของพายุโซนร้อน อย่างไรก็ตาม การวิเคราะห์รูปแบบลมเกี่ยวกับพายุตลอดวันบ่งชี้ว่าการไหลเวียนในระดับบนของพายุโซนร้อนชบา และแยกออกจากการไหลเวียนของพื้นผิว กรมอุตุนิยมวิทยาญี่ปุ่น (JMA) ได้ยกระดับเป็นสถานะพายุไต้ฝุ่นในขณะที่พายุอยู่ห่างจากเกาะไซปันไปทางตะวันออกเฉียงใต้ประมาณ 345 กิโลเมตร (215 ไมล์) รูปแบบการทำให้ทวีกำลังแรงขึ้นอย่างรวดเร็วส่วนใหญ่มาจากการพัฒนาช่องทางไหลออกคู่ระหว่างวัน ในขณะเดียวกัน พายุไต้ฝุ่นชบาเริ่มเคลื่อนตัวที่จะโค้งไปทางทิศตะวันตกเฉียงเหนือรอบขอบค่อนข้างแคบใกล้เคียง และได้เคลื่อนตัวผ่านหมู่เกาะนอร์เทิร์นมาเรียนาเมื่อเวลา 01:00 น. (18:00 น. เวลาสากลเชิงพิกัด)
 วันที่ 21 สิงหาคม พายุไต้ฝุ่นชบาพัฒนาตาพายุระดับต่ำที่เด่นชัด และมีขนาดใหญ่ และยังคงเคลื่อนตัวไปทางทิศตะวันตกเฉียงเหนือสู่กวม
 วันที่ 22 สิงหาคม พายุไต้ฝุ่นชบาทวีความรุนแรงขึ้นอย่างรวดเร็วภายใต้สภาพอากาศที่มีความแปรปรวน พายุไต้ฝุ่นชบาเป็นพายุไต้ฝุ่นระดับ 3 ที่มีความเร็วลมคงที่ 1 นาทีที่ 215 กิโลเมตรต่อชั่วโมง (130 ไมล์ต่อชั่วโมง) และความกดอากาศที่ 927 เฮกโตปาสกาล (มิลลิบาร์ 27.37 นิ้วของปรอท) คืนนั้นพายุไต้ฝุ่นชบาทวีความรุนแรงเป็นพายุซูเปอร์ไต้ฝุ่นระดับ 5 ภายใต้การจัดหมวดหมู่ ศูนย์เตือนไต้ฝุ่นร่วม (JTWC) ด้วยความเร็วลมสูงสุด 285 กิโลเมตรต่อชั่วโมง (155 ไมล์ต่อชั่วโมง) และพัฒนาเส้นผ่านศูนย์กลาง 250 กิโลเมตร (155 ไมล์) และพื้นที่เมฆหนาทึบกลางขนาดใหญ่ พายุได้พัฒนาเป็นพายุหมุนเขตร้อนขนาดใหญ่ที่มีเส้นผ่านศูนย์กลาง 1,500 กิโลเมตร (930 ไมล์) จากนั้นก็หยุดรุนแรงขึ้นเมื่อพายุไต้ฝุ่นชบาเคลื่อนตัวไปยังบริเวณที่มีลมเฉือนแนวตั้งปานกลาง และลมศูนย์กลางยังคงอยู่ที่ 210 กิโลเมตรต่อชั่วโมง (130 ไมล์ต่อชั่วโมง) ในอีกสองสามวันข้างหน้า พายุไต้ฝุ่นชบาเคลื่อนไปทางทิศตะวันตกเฉียงใต้ของสันเขากึ่งเขตร้อนหันไปทางทิศตะวันตกเฉียงเหนือ
 วันที่ 23 สิงหาคม หลังจากนั้นพายุไต้ฝุ่นชบาก็กลับมามีกำลังแรงขึ้นอีกครั้ง และได้ถึงจุดความหนาแน่นสูงสุด กรมอุตุนิยมวิทยาญี่ปุ่น (JMA) ได้ประเมินว่าพายุไต้ฝุ่นชบามีความเร็วลมใน 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) และความกดอากาศที่ 900 เฮกโตปาสกาล (มิลลิบาร์ 26.58 นิ้วของปรอท) พายุไต้ฝุ่นชบามีขนาดปานกลางที่มีกำลังแรง แต่พายุยังคงระดับความรุนแรงนี้ไว้เป็นเวลา 2 วัน ก่อนที่อากาศจะแห้ง และเริ่มส่งผลกระทบกับพายุ
 วันที่ 25 สิงหาคม พายุไต้ฝุ่นชบาเคลื่อนตัวไปทางทิศตะวันตกของสันเขาความกดอากาศสูงกึ่งเขตร้อน และเคลื่อนตัวหันไปทางทิศตะวันตกเฉียงเหนือในขณะนี้ ลมที่พายุยังคงเป็นความรุนแรงพายุซูเปอร์ไต้ฝุ่นระดับ 5 ด้วยความเร็วลมต่อเนื่อง 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง)
 วันที่ 26 สิงหาคม ความรุนแรงนี้คงอยู่เป็นเวลาหลายชั่วโมงก่อนที่พายุไต้ฝุ่นชบาจะเริ่มผันผวนในขณะที่พายุเริ่มเคลื่อนไปทางทิศใต้ของประเทศญี่ปุ่น
 วันที่ 27 สิงหาคม ร่องคลื่นยาวที่ส่วนหนึ่งพาพายุไต้ฝุ่นชบาไปทางทิศเหนือได้เคลื่อนตัวออกจากพื้นที่ หลังจากพายุเคลื่อนตัวช้าลงไปทางทิศตะวันตก และเริ่มเข้าสู่วัฏจักรการแทนที่กำแพงตา ส่งผลให้พายุอ่อนกำลังลงอีก ร่องคลื่นยาวพาพายุไปทางทิศตะวันตกเฉียงเหนือ และเคลื่อนตัวไปยังแผ่นดินใกล้คาโงชิมะเมื่อเวลาประมาณ 07:00 น. (00:00 น. เวลาสากลเชิงพิกัด)
 วันที่ 28 สิงหาคม จากนั้นพายุไต้ฝุ่นชบาก็อ่อนกำลังลงอย่างช้า ๆ โดยมีลมเฉือนแนวตั้งปานกลางในแง่ของเส้นทาง พายุเคลื่อนตัวไปทางทิศตะวันตกเฉียงเหนืออย่างช้า ๆ ตาพายุด้านนอกมีเส้นผ่านศูนย์กลางประมาณ 80 กิโลเมตร (50 ไมล์) และตาพายุด้านในมีเส้นผ่านศูนย์กลางประมาณ 20 กิโลเมตร (12 ไมล์) 
 วันที่ 29 สิงหาคม พายุไต้ฝุ่นชบาเคลื่อนตัวไปทางทิศเหนือภายใต้การไหลของอากาศทางใต้ของสันเขากึ่งเขตร้อน
 วันที่ 30 สิงหาคม พายุไต้ฝุ่นชบาเคลื่อนตัวไปทางทิศตะวันออกเฉียงเหนือเข้าจังหวัดคาโงชิมะเมื่อเวลา 16:30 น. (09:30 น. เวลาสากลเชิงพิกัด) ด้วยความเร็วลมต่อเนื่อง 1 นาทีที่ 150 กิโลเมตรต่อชั่วโมง (90 ไมล์ต่อชั่วโมง) ข้ามเกาะคีวชู และในเวลาสั้น ๆ โผล่ออกมาเหนือน้ำก่อนที่เคลื่อนตัวเข้าจังหวัดยามางูจิเมื่อเวลา 19:00 น. (12:00 น. เวลาสากลเชิงพิกัด) กรมอุตุนิยมวิทยาญี่ปุ่น (JMA) ได้ลดระดับจากสถานะพายุไต้ฝุ่นเป็นสถานะพายุโซนร้อนกำลังแรง และ 6 ชั่วโมง ต่อมาพายุโซนร้อนชบาเคลื่อนตัวเข้าไปในทะเลญี่ปุ่นขึ้นแผ่นดินเป็นครั้งสุดท้ายในภาคตะวันออกเฉียงเหนือ และอ่อนกำลังลงเป็นพายุดีเปรสชันเขตร้อนใกล้จังหวัดฮกไกโด
 วันที่ 31 สิงหาคม พายุดีเปรสชันเขตร้อนชบาอ่อนกำลังลงเป็นพายุหมุนนอกเขตร้อน หลังจากนั้นก็สลายไปในทะเลโอค็อตสค์ และเคลื่อนตัวไปยังชายฝั่งของประเทศรัสเซีย
 วันที่ 4 กันยายน พายุหมุนนอกเขตร้อนได้กลายเป็นพายุหมุนกึ่งเขตร้อนใกล้เกาะซาฮาลินก่อนจะสลายตัวไปในเวลา 01:00 น. (18:00 น. เวลาสากลเชิงพิกัด) ในวันรุ่งขึ้น

การเตรียมการ

กวมและหมู่เกาะนอร์เทิร์นมาเรียนา 
ศูนย์พักพิงฉุกเฉินในกวม และหมู่เกาะนอร์เทิร์นมาเรียนาได้เปิดขึ้นเพื่อรอพายุไต้ฝุ่นชบาเพื่อตอบสนองต่อคำเตือนเกี่ยวกับพายุหมุนเขตร้อน ซึ่งได้ประกาศไว้ทั่วพื้นที่ ภูมิภาคเดียวกันก็ยังคงฟื้นตัวจากพายุไต้ฝุ่นเถ่งเถงในปี พ.ศ. 2547 ซึ่งได้ก่อให้เกิดความเสียหายมากในเดือนมิถุนายน ในวันเดียวกันกับที่พักพิงถูกเปิด 442 คน ถูกย้ายไปอยู่ที่ 7 ที่พักอาศัยในกวม ตัวเลขนี้เพิ่มขึ้นเป็นเกือบ 2,000 หลัง จากโรงเรียน 10 แห่งเปลี่ยนไปเป็นที่พักพิงฉุกเฉิน ท่าอากาศยานนานาชาติอันโตนิโอ บี.วอน แพต ใกล้กวมถูกปิดเป็นส่วนหนึ่งของขั้นตอนการเตรียมการ ยูเอสเอสคิตตี้ ฮอว์ก (CV-63) ซึ่งได้รับการประจำการอยู่กวมตั้งแต่วันที่ 19 สิงหาคม ให้ออกเดินทางในช่วงเวลาเช้าของวันที่ 21 สิงหาคม เพื่อหลีกเลี่ยงพายุไต้ฝุ่นชบา

ประเทศญี่ปุ่น 
พายุไต้ฝุ่นชบาเคลื่อนตัวไปทางทิศตะวันตกในวันที่ 28 สิงหาคม กรมอุตุนิยมวิทยาญี่ปุ่น (JMA) คาดการณ์ว่าพายุจะทำให้เกิดแผ่นดินถล่มในประเทศญี่ปุ่นตะวันตก หรือตะวันตกเฉียงใต้ในวันรุ่งขึ้น และคาดว่าจะมีฝนตกหนักในหลายจังหวัด เส้นทางเรือข้ามฟากสิบหกเส้นทางถูกยกเลิกทั่วประเทศญี่ปุ่นตะวันตกเฉียงใต้ และ 244 เที่ยวบิน ไป หรือกลับจากสนามบินทางตอนใต้ของเกาะคีวชูถูกยกเลิกเพื่อตอบสนองต่อพายุที่กำลังจะมาถึงในวันที่ 29 สิงหาคม ซึ่งส่งผลกระทบต่อผู้โดยสารประมาณ 15,000 คน วันรุ่งขึ้นเที่ยวบินภายในประเทศอีก 739 เที่ยวบิน ถูกยกเลิกส่งผลกระทบต่อผู้โดยสารอีก 60,000 คน หลายบริการรถไฟด่วนถูกยกเลิกเช่นกัน บนเกาะคีวชูและเกาะชิโกกุรวมกันแล้ว มีผู้อพยพ 12,000 คน ในเมืองโอโนมิจิอพยพประชาชน 3,500 คน เหตุคลื่นสูงจากพายุไต้ฝุ่นชบา

ผลกระทบ

กวมและหมู่เกาะนอร์เทิร์นมาเรียนา 

พายุไต้ฝุ่นชบายังทำให้เกิดคลื่นลมแรง ในเกาะไซปันมีคลื่นขนาดใหญ่ทำให้มีผู้เสียชีวิต และทำให้คนอื่นต้องเข้ารับการรักษาในโรงพยาบาล การเข้าใกล้ของไต้ฝุ่นชบา ซึ่งเคลื่อนผ่านหมู่เกาะนอร์เทิร์นมาเรียนาในช่วงสองวันต่อมา กวมมีรายงานน้ำท่วมชายฝั่งสูงถึง 2 เมตร แต่ไม่ทำให้เกิดความเสียหายอย่างมีนัยสำคัญ และมีเพียงน้ำท่วมเล็กน้อยเท่านั้นที่เกิดจากฝนตกหนัก ไม่มีรายงานความเสียหายรุนแรงจากลมแรง ในเกาะโรตามีความเสียหายมากมาย โดยบ้านเรือนกว่า 50 หลัง ถูกทำลายโดยสิ้นเชิง และอีกกว่า 175 หลัง ได้รับความเสียหายอย่างหนัก เสาไฟฟ้า และสายไฟจำนวนมากถูกพังทลาย ส่งผลให้ไฟฟ้าดับทั่วทั้งเกาะ พืชพรรณ ต้นไม้ และพืชผลได้รับความเสียหายอย่างหนักเช่นกัน น้ำท่วมชายฝั่ง 2 ถึง 3 เมตร ส่งผลให้เกิดการกัดเซาะชายหาดอย่างหนัก ไม่มีผู้เสียชีวิต และรายงานผู้บาดเจ็บเพียงเล็กน้อยเท่านั้น ในเกาะไซปันได้รายงานว่าน้ำท่วมชายฝั่งที่ 2 เมตร ส่งผลให้ชายหาดกัดเซาะปานกลาง บ้านเรือนประมาณ 270 หลัง ถูกทำลายบนเกาะทั้งสองเกาะ โดยมากกว่า 700 หลัง ได้รับความเสียหายอย่างหนัก ต้นไม้ล้มเสียหายหลายคันบนเกาะไซปัน สายไฟหลายสายถูกตัด ส่งผลให้ไฟฟ้าดับทั่วทั้งเกาะที่หมู่เกาะนอร์เทิร์นมาเรียนา บริการโทรศัพท์ก็ถูกระงับเช่นกัน พืชผลได้รับความเสียหายเป็นอย่างมาก มีคนได้รับบาดเจ็บ และค่าใช้จ่ายความเสียหายมีมูลค่ารวมทั้งสิ้นประมาณ 18 ล้านดอลลาร์สหรัฐ ในหมู่เกาะนอร์เทิร์นมาเรียนา หลังจากที่พายุไต้ฝุ่นชบาเริ่มเคลื่อนตัวออกจากกวม คนสี่คนถูกคลื่นซัดเข้าฝั่งโดยกระแสน้ำที่รุนแรง ซึ่งเกิดจากพายุไต้ฝุ่นชบาที่กำลังเคลื่อนตัว 3 ราย ได้รับการช่วยเหลือ และนำส่งโรงพยาบาลรักษาอาการบาดเจ็บ แต่ไม่พบอีก 1 ราย

กวมได้รับผลกระทบจากพายุไต้ฝุ่นชบาน้อยกว่าหมู่เกาะนอร์เทิร์นมาเรียนา แต่ยังคงถูกลมพายุโซนร้อนชบาพัดถล่ม ที่ท่าอากาศยานนานาชาติอันโตนิโอ บี.วอน แพต ซึ่งยังคงปิดตลอดช่วงที่เกิดพายุ ลมกระโชกแรงสูงสุดที่ 110 กิโลเมตรต่อชั่วโมง (70 ไมล์ต่อชั่วโมง) สนามบินเดียวกันบันทึกปริมาณน้ำฝนได้ 329 มิลลิเมตร (12.95 นิ้ว) ในช่วงระยะเวลา 3 วัน อันเป็นผลมาจากไต้ฝุ่นชบา อย่างไรก็ตาม ลมกระโชกแรงสูงสุดที่วัดได้โดยรวมในกวมอยู่ที่ท่าเรือ ซึ่งสถานีมีลมกระโชกแรงที่ 130 กิโลเมตรต่อชั่วโมง (80 ไมล์ต่อชั่วโมง) ผลกระทบส่วนใหญ่อยู่ในระดับเล็กน้อยในกวม แม้จะมีน้ำท่วมบริเวณชายฝั่งปานกลาง แต่การกัดเซาะของชายหาดมีน้อย และปริมาณน้ำฝนที่ตกหนักไม่ได้ทำให้เกิดน้ำท่วมอย่างมีนัยสำคัญ ค่าเสียหายในกวมสูงถึง 25,000 ดอลลาร์สหรัฐ มีผู้ได้รับบาดเจ็บเล็กน้อย 4 ราย และไม่มีผู้เสียชีวิต เนื่องจากพายุพัดผ่านใกล้เกาะ อย่างไรก็ตาม เมื่อวันที่ 25 สิงหาคม หลังจากที่พายุไต้ฝุ่นชบาเริ่มเคลื่อนตัวออกจากกวม 4 ราย ถูกคลื่นซัดเข้าฝั่งโดยกระแสน้ำที่รุนแรง ซึ่งเกิดจากพายุไต้ฝุ่นชบา แม้ว่าพบเจอ 3 ราย ที่รักษาอาการบาดเจ็บ แต่ไม่พบอีก 1 ราย

หลังจากพายุไต้ฝุ่นชบาผ่านไป ผู้ว่าการเฟลิกซ์ เปเรซ กามาโช ได้ประกาศภาวะฉุกเฉินสำหรับกวม โดยจัดสรรเงินจำนวน 250,000 ดอลลาร์สหรัฐ เป็นกองทุนเพื่อการป้องกันภัยพลเรือนในภาวะฉุกเฉิน ความปลอดภัยสาธารณะ และค่ารักษาพยาบาล สำนักงานบริหารหลายแห่ง รวมถึงสำนักงานกวม กระทรวงกลาโหม และกระทรวงความมั่นคงแห่งมาตุภูมิได้รับมอบหมายให้ประเมินความเสียหาย และช่วยเหลือในการดำเนินการซ่อมแซมในทำนองเดียวกัน ผู้ว่าการฮวน บาเบาตา ในหมู่เกาะนอร์เทิร์นมาเรียนาขอให้ประธานาธิบดีจอร์จ ดับเบิลยู บุช ในประเทศสหรัฐอเมริกาประกาศให้เครือจักรภพเป็นพื้นที่ภัยพิบัติเพื่อรับความช่วยเหลือจากภัยพิบัติของรัฐบาลกลางขอทุนนี้ได้รับในหกวันต่อมา

ประเทศญี่ปุ่น 
พายุไต้ฝุ่นชบาเป็นพายุที่ทำลายล้างสูง และมีค่าใช้จ่ายสูงสำหรับประเทศญี่ปุ่นทั่วประเทศ มีผู้เสียชีวิต 18 ราย บาดเจ็บ 285 ราย ในจำนวนนี้ 45 ราย มีอาการรุนแรง 243 ราย อยู่ในระดับเล็กน้อย นอกจากผู้เสียชีวิตแล้ว ยังได้รับความเสียหาย 244 พันล้านเยน (2 พันล้านดอลลาร์สหรัฐ) อีกด้วย ผลการชำระค่าประกันความเสียหายมีมูลค่า 146.5 พันล้านเยน (1.2 พันล้านดอลลาร์สหรัฐ) บ้านเรือนเสียหายทั้งหมด 8,627 หลัง และอย่างน้อย 46,581 หลัง ถูกน้ำท่วม ค่าความเสียหายที่ทำให้พายุไต้ฝุ่นชบาเป็นพายุไต้ฝุ่นที่ส่งผลกระทบต่อประเทศญี่ปุ่นมากที่สุดในปี พ.ศ. 2547 พายุไต้ฝุ่นชบายังคงเป็นพายุไต้ฝุ่นที่ทำลายล้างมากสุดอันดับที่ 14 ในประวัติศาสตร์ประเทศญี่ปุ่น

เกาะคีวชู 

ลมแรงที่เกิดจากพายุไต้ฝุ่นชบาทำลายพืชไร่อ้อยในคิตะไดโทจิมะ ส่งผลให้เกิดความเสียหาย 39.2 เยน (360,000 ดอลลาร์สหรัฐ) สามวันต่อมาพายุไต้ฝุ่นชบาผ่านไปใกล้หมู่เกาะอามามิ กิ่งจังหวัดโอชิมะ ทำให้เกิดฝนตกหนัก และลมกระโชกแรง อันเป็นผลมาจากผลกระทบเหล่านี้ ไฟฟ้าเริ่มตัดเหลือ 5,800 ครัวเรือน เพิ่มขึ้นอย่างรวดเร็วจนเกือบ 20,000 ปริมาณน้ำฝนสูงสุดที่ 300 มิลลิเมตร (11.8 นิ้ว) บนเกาะ และบ้านเรือน 100 หลัง ถูกน้ำท่วม ลมแรงพัดหลังคาบ้าน และหน้าต่างบานในอาคารอื่น ๆ อีกหลายหลัง มีผู้ได้รับบาดเจ็บ 1 ราย เนื่องจากกระจกที่ปลิว ในทำนองเดียวกันอีก 1 ราย ได้รับบาดเจ็บเนื่องจากกระจกแตกใส่ในยากูชิมะพายุไต้ฝุ่นชบาถล่มพื้นที่ของจังหวัดคาโงชิมะ ทำให้เกิดความสูญเสียอย่างหนักต่อการเกษตร และโครงสร้างพื้นฐาน อาคารหลายหลังได้รับความเสียหาย โดย 1,033 หลัง ถูกน้ำท่วม บ้านในคาโงชิมะประมาณ 32,300 หลัง ไม่มีไฟฟ้าใช้ และในวันรุ่งขึ้น ผลกระทบของพายุไต้ฝุ่นชบาส่งผลให้บ้านเรือนไม่มีไฟฟ้าใช้ 328,000 หลัง ความเสียหายในจังหวัดมีมูลค่า 5.17 พันล้านเยน (47 ล้านดอลลาร์สหรัฐ) และมีผู้เสียชีวิต 2 ราย ผลรวมปริมาณน้ำฝนวัดทั่วประเทศญี่ปุ่นเป็นผลมาจากพายุไต้ฝุ่นชบาที่เกิดขึ้นในบริเวณใกล้เคียงจังหวัดมิยาซากิ ปริมาณน้ำฝนในจังหวัดสูงสุดที่ 821 มิลลิเมตร (32.32 นิ้ว) ในเอบิโนะ สถานีในมิคาโดะสังเกตปริมาณน้ำฝน 61 มิลลิเมตร (2.40 นิ้ว) ในระยะเวลา 1 ชั่วโมง ซึ่งมากกว่าการวัดอื่น ๆ ในประเทศญี่ปุ่นในช่วงเวลาเดียวกัน ในจังหวัดนั้น บ้าน 1,000 หลัง ไม่มีไฟฟ้าใช้ ผู้เสียชีวิต 2 ราย และบาดเจ็บอีก 27 ราย ตัวเลขความเสียหายในมิยาซากิสูงถึง 38.8 พันล้านเยน (353 ล้านดอลลาร์สหรัฐ)

กองกำลังป้องกันตนเองภาคพื้นดินญี่ปุ่นถูกส่งทั้งในจังหวัดมิยาซากิ และคาโกชิมาเพื่อช่วยเหลือผลกระทบต่อผู้คน และค้นหาคนที่หายไป ในจังหวัดคุมาโมโตะบ้าน 100 หลัง ไม่มีไฟฟ้าใช้ ถนน และเส้นทางคมนาคมถูกกีดขวางเนื่องจากฝนตก และดินถล่มจำนวนมาก ความเสียหายที่นั่นสูงถึง 1.9 พันล้านเยน (17.4 ล้านดอลลาร์สหรัฐ) และแม้ว่าจะไม่มีผู้เสียชีวิต แต่มีผู้บาดเจ็บ 7 ราย พายุคลื่นในจังหวัดฟุกุโอกะทำให้เกิดความเสียหายตามแนวชายฝั่ง และส่งผลให้เกิดน้ำท่วมภายในประเทศบางส่วน แม้ว่าจะตั้งอยู่ติดกับชายฝั่งจังหวัดนางาซากิประสบปัญหาน้ำท่วมปานกลาง โดยมีอาคารไม่กี่หลังที่ถูกน้ำท่วม ความเสียหายทางการเกษตรมีมากขึ้น โดยพื้นที่การเกษตร 5,645 เฮกตาร์ จมอยู่ใต้น้ำ ผลกระทบที่คล้ายกันเกิดขึ้นในจังหวัดซางะ ซึ่งความเสียหายมีมูลค่า 2.2 พันล้านเยน (20.1 ล้านดอลลาร์สหรัฐ) จังหวัดโออิตะประสบความสูญเสียอย่างหนักเนื่องจากถูกทั้งฝนตกหนัก และลมกระโชกแรง ส่งผลกระทบต่อทั้งจังหวัด อาคารหลายหลังได้รับความเสียหายด้านหน้าอาคาร รายงานผลกระทบต่อผลผลิตข้าว พืชผัก ผลไม้ ความเสียหายที่เกิดขึ้นในโออิตะมีมูลค่า 3.4 พันล้านเยน (31 ล้านดอลลาร์สหรัฐ)

พื้นที่อื่นในประเทศญี่ปุ่น 
เมื่อวันที่ 26 สิงหาคม 1 ราย อยู่นอกจังหวัดโคจิ และอีก 1 ราย อยู่นอกจังหวัดเอฮิเมะทั้งคู่เสียชีวิตหลังจากถูกคลื่นพัดพาไป ซึ่งคาดว่าน่าจะสูงถึง 3 เมตร เหนือระดับน้ำทะเลปานกลาง การเสียชีวิตเหล่านี้เกิดขึ้นในขณะที่พายุไต้ฝุ่นชบายังอยู่ในทะเลเปิด สี่วันต่อมา เรือสินค้าประเทศเวียดนามได้วิ่งบนพื้นดินใกล้กับแหลมยูระในจังหวัดเอฮิเมะ ตอนแรกมุ่งหน้าไปยังคูเระ ฮิโรชิมะ ลูกเรือ 4 ราย จากทั้งหมด 20 ราย ของเรือลำนี้ถูกคลื่นซัด และสูญหายไปก่อนเหตุการณ์การลงจอด บ้านเกือบ 400 หลัง ถูกน้ำท่วมด้วยฝนตกหนัก ผลกระทบจากฝน คลื่นพายุ และลมแรงรวมกัน ทำให้การขนส่งล่าช้า และการยกเลิกหลายครั้ง หน่วยไฟฟ้าทั้งหมด 116,453 หน่วย ล้มเหลวในระหว่างทางผ่านของพายุไต้ฝุ่นชบา ความเสียหายรวม 39.6 พันล้านเยน (360 ล้านดอลลาร์สหรัฐ) มากกว่าจังหวัดอื่นในประเทศญี่ปุ่น บนเกาะฮนชูบ้าน 98,014 หลัง ประสบปัญหาไฟฟ้าดับระหว่างพายุไต้ฝุ่นชบา

ดูเพิ่ม 

 ฤดูพายุไต้ฝุ่นแปซิฟิก พ.ศ. 2547
 รายชื่อพายุชบา
 พายุไต้ฝุ่นที่มีเส้นทางที่คล้ายกัน
 พายุไต้ฝุ่นแนนซี พ.ศ. 2504 
 พายุไต้ฝุ่นทิป พ.ศ. 2522
 พายุไต้ฝุ่นเชบี พ.ศ. 2561
 พายุไต้ฝุ่นฮากีบิส พ.ศ. 2562

หมายเหตุ

อ้างอิง

แหล่งข้อมูลอื่น 

 พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นชบา (0416)
 กรมอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นชบา (0416)
 กรมอุตุนิยมวิทยาไทย (TMD) ข้อมูลเส้นทางของพายุไต้ฝุ่นชบา (0416)
 ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นชบา (19W)

พายุหมุนเขตร้อนระดับ 5
พายุหมุนเขตร้อน
พายุซูเปอร์ไต้ฝุ่น
พายุไต้ฝุ่นรุนแรง
พายุไต้ฝุ่น
ภัยธรรมชาติในปี พ.ศ. 2547
หมู่เกาะนอร์เทิร์นมาเรียนาในปี พ.ศ. 2547
กวมในปี พ.ศ. 2547
ประเทศญี่ปุ่นในปี พ.ศ. 2547
บทความพายุหมุนเขตร้อน
พายุไต้ฝุ่นในหมู่เกาะนอร์เทิร์นมาเรียนา
พายุไต้ฝุ่นในกวม
พายุไต้ฝุ่นในประเทศญี่ปุ่น
ภัยพิบัติในหมู่เกาะนอร์เทิร์นมาเรียนา
ภัยพิบัติในกวม
ภัยพิบัติในประเทศญี่ปุ่น